PRIJEDLOG


Na temelju članka 35. stavak 1. točka 3. Zakona o lokalnoj i područnoj (regionalnoj) samoupravi (˝Narodne novine˝ broj: 33/01, 60/01,129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) i članka 33. stavak 1. točka 3. Statuta Općine Jelenje („Službene novine Općine Jelenje“ broj 59/23. i 82/25.)  Općinsko vijeće Općine Jelenje, na ____ sjednici održanoj dana __________ godine donosi 

ODLUKU
o stipendiranju učenika srednjih škola i studenata 

I. OPĆE ODREDBE

Članak 1.

(1) Ovom se Odlukom uređuju uvjeti i kriteriji za stjecanje prava na dodjelu stipendija redovitim učenicima srednjoškolskog obrazovanja i studentima, postupak za dodjelu stipendija, obveze korisnika stipendija te način i prestanak njezina korištenja.

(2) Izrazi koji se koriste u ovoj Odluci, a imaju rodno značenje koriste se neutralno i odnose se jednako na muški i ženski spol.
Članak 2.
Sredstva za stipendije osiguravaju se u Proračunu Općine, u okviru programskih aktivnosti Jedinstvenog upravnog odjela (u daljnjem tekstu: Odjel).

Članak 3.

Broj stipendija te visinu mjesečnog iznosa stipendija za svaku školsku/akademsku godinu utvrđuje načelnik Općine (u daljnjem tekstu: načelnik).

 Članak 4.

(1) Pod pojmom učenik, u smislu ove Odluke, podrazumijeva se učenik koji ima status redovitog učenika u srednjoj školi (u daljnjem tekstu: učenik).

(2) Pod pojmom student, u smislu ove Odluke, podrazumijeva se student koji pohađa redoviti studij na visokom učilištu (sveučilišni odnosno stručni prijediplomski studij, sveučilišni odnosno stručni diplomski studij, sveučilišni integrirani prijediplomski i diplomski studij; u daljnjem tekstu student). 

II. UVJETI ZA STJECANJE PRAVA ZA DODJELU STIPENDIJA

Članak 5.
Za ostvarivanje prava na dodjelu stipendija redovitih učenika i studenata utvrđuju se sljedeći opći uvjeti:

- učenik/student je državljanin Republike Hrvatske

- ima prebivalište na području Općine Jelenje najmanje 1 godinu
- učenik/student nema stipendija po drugoj osnovi. 
Članak 6.

Pravo na prijavu za dodjelu stipendije na temelju školskog uspjeha ima redoviti učenik koji uz opće uvjete ispunjava i sljedeće uvjete:
- učenik je prvog, drugog, trećeg, četvrtog ili višeg razreda srednjoškolskog obrazovanja,
- prosjek ocjena najmanje 4,50 u zadnje dvije godine obrazovanja;

- nije stariji od 20 (dvadeset) godina;

Članak 7.

(1) Pravo na prijavu za dodjelu stipendije na temelju školskog uspjeha ima redoviti učenik deficitarnog zanimanja koji uz opće uvjete ispunjava i sljedeće uvjete:

- učenik je prvog, drugog, trećeg, četvrtog ili višeg razreda srednjoškolskog obrazovanja zanimanja;

- prosjek ocjena najmanje 3,00 u zadnje dvije godine obrazovanja; 
- nije stariji od 20 (dvadeset) godina.
(2) Pod pojmom deficitarno zanimanje, u smislu ove Odluke, podrazumijeva se odgovarajuće zanimanje sukladno podacima o deficitarnim zanimanjima objavljenim od strane Hrvatskog zavoda za zapošljavanje za područje Primorsko – goranske županije.  
(3) Odluku kojom se utvrđuju deficitarna zanimanja donosi načelnik.
Članak 8.

Pravo na prijavu za dodjelu stipendije na temelju akademskog uspjeha ima redoviti student koji uz opće uvjete ispunjava i slijedeće uvjete:
- prosjek ocjena najmanje 4,00 u prethodne dvije akademske godine;

- za redovite studente I. godine studija prosjek ocjena najmanje 4,50 u zadnje dvije godine srednjoškolskog obrazovanja (3. i 4. razred srednje škole);
- nije stariji od 25 (dvadesetipet) godina. 
Članak 9.

Pravo na podnošenje prijave za dodjelu stipendije nema učenik, odnosno student koji: 

- je u radnom odnosu ili koji obavlja samostalnu djelatnost obrta ili drugog slobodnog zanimanja
- upisuje ponovno istu godinu školovanja/studija, osim u slučaju opravdanih medicinskih razloga (teška bolest, duži boravak u bolnici i slično, a što se dokazuje valjanom medicinskom dokumentacijom);

- pohađa poslijediplomski sveučilišni studij, poslijediplomski specijalistički studij ili kratki studij;
- ima upisano mirovanje obveza studenta u akademskoj godini za koju je raspisan natječaj;
IV. KRITERIJ ZA DODJELU STIPENDIJA

Članak 10.

Kriteriji za dodjelu stipendija su:

- opći uspjeh iz svih predmeta u prethodne dvije godine školovanja, 

- završavanje srednjoškolskog obrazovanja u vremenu kraćem od propisanoga

- sudjelovanje i uspjeh na natjecanjima i smotrama 
- sudjelovanje u odobrenim stručnim i znanstvenim projektima

- osvojene nagrade,

- pohađanje druge škole (glazbene, plesne i dr.) uz redovitu srednju školu,

Članak 11.

Kriteriji iz članka 10. utvrđuju se ili dokazuju na sljedeći način:
1. opći uspjeh iz svih predmeta u prethodne dvije godine školovanja utvrđuje se jedinstvenom prosječnom ocjenom iz prethodne dvije godine školovanja tako da se zbroj pojedinačnih ocjena iz svih predmeta/ispita za obje godine podijeli s ukupnim brojem predmeta/ispita. Tako dobiven prosjek izražava se određenim brojem bodova,
2. završavanje srednjoškolskog obrazovanja u vremenu kraćem od propisanoga dokazuje se potvrdom škole,

3. sudjelovanje i uspjeh na natjecanjima i smotrama dokazuje se diplomom ili drugom službenom potvrdom nadležnog tijela smotre ili natjecanja,

4. sudjelovanje u odobrenim stručnim i znanstvenim projektima dokazuje se potvrdom organizacije koja je nositelj stručnog ili znanstvenog projekta te potvrdom da je projekt odobren od strane ovlaštenog tijela,
5. osvojene nagrade dokazuju se uvjerenjem o dodijeljenoj nagradi, 

6. pohađanje druge škole (glazbene, plesne i dr.) uz redovitu srednju školu dokazuje se potvrdom o upisu.

Članak 12.

Bodovanje i rangiranje kandidata utvrđuje se zbrojem bodova:

1. Opći uspjeh u prethodnom obrazovanju:

	OCJENA U SREDNJOJ ŠKOLI 
	BODOVI 
	OCJENA NA SVEUČILIŠTU 
	BODOVI 

	4,91 – 5,00
	25
	4,91 – 5,00
	25

	4,81 – 4,90
	23
	4,81 – 4,90
	22

	4,71 – 4,80
	21
	4,71 – 4,80
	19

	4,61 – 4,70
	19
	4,61 – 4,70
	16

	4,50 – 4,60
	17
	4,50 – 4,60
	13

	4,31 – 4,49
	15
	4,00 – 4,50
	10

	4,11 – 4,30
	13
	
	

	3,91 –  4,10
	11
	
	

	3,71 – 3,90
	9
	
	

	3,51 – 3,70
	7
	
	

	3,31 – 3,50
	5
	
	

	3,00 – 3,30
	3
	
	


2. Završavanje srednjoškolskog obrazovanja u vremenu kraćem od propisanoga:

Završavanje srednjoškolskog obrazovanja u vremenu kraćem od propisanoga boduje se s 5 bodova.

3. Sudjelovanje i uspjeh na smotrama i natjecanjima:

	Rang natjecanja/smotre
	Osvojeno mjesto 
	Bodovi 

	ŽUPANIJSKO
	1.
	10

	
	2.
	8

	
	3.
	6

	
	Sudjelovanje
	3

	DRŽAVNO
	1.
	15

	
	2.
	12

	
	3.
	9

	
	Sudjelovanje
	5

	       MEĐUNARODNO


	1.
	20

	
	2.
	17

	
	3.
	14

	
	Sudjelovanje
	10


U gornjoj tablici označeni su bodovi za samostalni nastup. Za sudjelovanje i osvojene nagrade na natjecanjima ili skupnom nastupu (ekipe, umjetničke skupine i sl.) računa se 50% bodova za samostalni nastup. Osvojeno mjesto isključuje bodovanje po osnovi sudjelovanja. 

4. sudjelovanje na odobrenim stručnim i znanstvenim projektima:
	Projekt
	Bodovi

	voditelj domaćeg projekta 
	15

	član tima domaćeg projekta 
	10

	voditelj međunarodnog projekta
	20

	član tima međunarodnog projekta
	15


Bodovi na vedeni u gornjoj tablici odnose se na znanstvene projekte. Stručni projekti boduju se s 50% vrijednosti bodova. 

5. Osvojene nagrade

	Vrsta/rang nagrade
	Bodovi

	nagrada visokog učilišta 
	5

	nagrada srednje škole 
	5


Pod nagradom se podrazumijevaju se oblici priznanja kao što su dekanova nagrada, rektorova nagrada, nagrada nastavničkog vijeća i sl. 
6. Pohađanje druge škole (glazbene, plesne) uz redovitu srednju školu: 

Boduje se s 3 boda ukoliko kandidat uz redovitu pohađa i drugu školu (glazbenu, plesnu i dr.).

Članak 13.

Ako postoji više učenika/studenata s istim brojem bodova prednost ima onaj koji ostvaruje bolji prosjek ocjena u prethodne dvije godine.

V. POSTUPAK DODJELE STIPENDIJA

Članak 14.

(1) Dodjela stipendija vrši se na temelju provedenog javnog natječaja (u daljnjem tekstu: natječaj).

(2) Natječaj objavljuje Odjel na početku školske/akademske godine, na temelju odluke općinskog načelnika iz članka 3. ove Odluke.

(3) Natječaj se objavljuje na oglasnoj ploči Općine Jelenje i službenoj stranici Općine Jelenje.

Članak 15.

Tekst objave natječaja sadrži:

1. uvjete za stjecanje prava za dodjelu stipendija,

2. vrijeme trajanja natječaja,

3. dokumentaciju koju kandidat treba priložiti,

4. broj stipendija (učeničkih i studentskih),

5. mjesečni iznos stipendije.

Članak 16.

(1) Prijava za dodjelu stipendije podnosi se u roku od 15 dana od dana objave javnog natječaja na oglasnoj ploči Općine Jelenje i službenoj stranici Općine Jelenje.

(2) Prijava se može podnijeti samo za jednu kategoriju stipendije. 

(3) Uz prijavu se prilažu sljedeći dokazi: 
1. preslika domovnice 
2. uvjerenje o prebivalištu       
3. izjava da nije korisnik stipendije pa drugoj osnovi    
4. uvjerenje o upisu u srednju školu / uvjerenje o upisu na stručni ili sveučilišni studij u školskoj odnosno akademskoj godini za koju se propisuje natječaj
5. dokaz o prosjeku ocjena iz članka 10. stavak 1. podstavak 1. 
6. dokazi iz članka 11. stavka 1. točke 2. do 6. 
7. potpisanu privolu za obradu osobnih podataka.  
(4) Dostavljena dokumentacija ne vraća se podnositelju prijave.

(5) Prijava se smatra potpunom ako je podnesena u propisanom roku iz stavka 1. s potpunom dokumentacijom na hrvatskom jeziku i latiničnom pismu, odnosno ako je izvornik dokumentacije na stranom jeziku, obvezan je prijevod na hrvatski jezik po ovlaštenom sudskom tumaču. 

(6) Prijava s dokumentacijom iz stavka 3. može se izvršiti putem online prijave na službenoj stranici Općine Jelenje, putem pošte ili predajom u pisarnicu s naznakom „Natječaj za dodjelu stipedije“.
Članak 17.

(1) Provedbu postupka po objavljenom natječaju, bodovanje i rangiranje kandidate i druge poslove u svezi dodjele stipendija obavlja Povjerenstvo za dodjelu stipendija (dalje u tekstu: Povjerenstvo) sastavljano od članova Odbora za kulturu, odgoj i cjeloživotno obrazovanje Općinskog vijeća Općine Jelenje.

(2) Članovima povjerenstva pripada naknada u visini naknade za rad članova radnih tijela Općinskog vijeća Općine Jelenje. 

(3) Povjerenstvo može zatražiti dopunu dokumentacije ukoliko se ukaže potrebnim.
(4) O radu Povjerenstva vodi se zapisnik. 

Članak 18.

(1) Nakon isteka roka za podnošenje prijava na natječaj, Povjerenstvo provodi bodovanje i rangiranje kandidata te utvrđuje prijedlog rang-lista, i to:

1. prijedlog rang-liste za učenike,

2. prijedlog rang-liste za studente.

3. prijedlog rang- liste za deficitarna zanimanja 
Članak 19.

(1) Podnositelj prijave koji nije podnio pravodobnu i potpunu prijavu ili ne ispunjava uvjete iz objavljenog natječaja ne smatra se kandidatom na natječaju. 

(2) Podositelju prijave iz stavka 1. ovog članka Odjel dostavlja pisanu obavijest u kojoj se navode razlozi neprihvaćanja njegove prijave za dodjelu stipendije.

(3) Podnositelj prijave iz stavka 1. ovog članka nema pravo na podnošenje pravnog lijeka protiv obavijesti iz stavka 3. ovog članka. 
Članak 20.

Na prijedlog Odjela načelnik može donijeti odluku o preraspodijeli broja stipendija utvrđenih u članku 3. ove Odluke ukoliko se utvrdi da će određeni broj stipendija ostati nepodijeljen.

Članaka 21. 
(1) Prijedlog rang-lista iz članka 18. stavka 1. točka 1. do 3. ove Odluke Povjerenstvo dostavlja načelniku u roku od 30 dana od dana isteka roka za podnošenje prijava na natječaj.

(2) Načelnik utvrđuje rang-listu za učenike, rang-listu za studente i rang listu za deficitarna zanimanja.

(3) Rang-liste iz stavka 2. ovoga članka objavljuju se na oglasnoj ploči Općine i na mrežnoj stranici Općine. Na objavljenu rang listu može se podnijeti pisani prigovor u roku osam dana od dana objave rang-liste.

(4) Prigovor se podnosi putem pošte ili se predaje u pisarnici Općine.

(5) Odluku o prigovoru donosi načelnik te se ona u pisanom obliku dostavlja kandidatu u roku od 30 dana od dana isteka roka za podnošenje prigovora.

(6) Odluka načelnika po prigovoru je konačna.

Članak 22.

(1) Odluku o dodjeli stipendija donosi načelnik.

(2) Na temelju odluke iz stavka 1. zaključuje se ugovor o dodjeli stipendija za školsku/akademsku godinu za koju je podnesena prijava na natječaj. 

(3) Stipendisti se obvezuju, po potrebi i na zahtjev Općine Jelenje, dati svoj doprinos lokalnoj zajednici (u ustanovama, poduzećima i udrugama na području općine jelenje), u trajanju 10 (deset) sati godišnje, sukladno potrebama utvrđenim u Odjelu.

(4) U slučaju neizvršavanja obveze propisane stavkom 3. ovog članka stipendist neće ostvariti pravo na dodjelu stipendije slijedeće školske/akademske godine.

VI. PRAVA I OBVEZE KORISNIKA STIPENDIJE 
Članak 23.

Stipendije se dodjeljuju za razdoblje od jedne školske godine odnosno akademske godine (od 1. rujna do 30. lipnja naredne godine  - 10 mjeseci).

Članak 24.

(1) Učenik/student ne može u vrijeme sklapanja ugovora niti za vrijeme njegova trajanja primati niti jednu drugu stipendiju.

(2) U slučaju da je učenik/student korisnik neke druge stipendije, dužan je pravovremeno obavijestiti Općinu o odustanku od stipendije Općine.

(3) U slučaju da korisnik prima stipendije po više osnova dužan je Općini vratiti iznos koji je primio za vrijeme ostvarivanja prava na stipendiju po više osnova.

Članak 25.

(1) U slučaju nastupa određenih okolnosti (teška bolest, nesretni slučaj korisnika stipendije i slično) zbog kojih korisnik stipendije ne može ispunjavati ugovorne obveze, korisnik stipendije je dužan u roku od 30 dana od dana nastupa tih okolnosti podnijeti pisanu zamolbu Odjelu radi daljnjeg reguliranja statusa korisnika stipendije.

(2) Uz zamolbu korisnik stipendije dužan je priložiti odgovarajuću dokumentaciju kojom dokazuje nastup okolnosti iz stavka 1. ovoga članka.

(3) Konačnu odluku donosi općinski načelnik na prijedlog Povjerenstva.

Članak 26.

(1) Ugovor o dodjeli stipendije raskida se uz obvezu povrata stipendije, u slučaju kada:

1. korisnik samovoljno prekine školovanje odnosno studij za vrijeme trajanja školske/akademske  godine tijekom koje dobiva stipendiju,

2. korisnik odseli s područja Općine, 

3. korisnik bude pravomoćno osuđen za kazneno djelo,

4. se naknadno utvrdi da je korisnik prilikom podnošenja prijave dostavio netočne podatke, a koji su bili temelj za dodjelu stipendije

5. prima stipendiju po drugoj osnovi.

(2) Korisnik stipendije dužan je obavijestiti Općinu Jelenje o nastupu okolnosti iz stavka 1. ovog članka najkasnije u roku od 30 dana od nastupa istih.

VII. PRIJELAZNE I ZAVRŠNE ODREDBE 

Članak 27.

Danom stupanja na snagu ove Odluke prestaje važiti Odluke o stipendiranju darovitih učenika srednjih škola i studenata („Službene novine Primorsko-goranske županije“ broj 28/15. i 6/16.), 

Članak 28.

Ova Odluka stupa na snagu osmog dana od dana objave u »Službenim novinama Općine Jelenje˝.

OBRAZLOŽENJE PRIJEDLOGA AKTA
Sukladno članku 11. Zakona o pravu na pristup informacijama („Narodne novine“ broj 25/13, 85/15 i 69/22), Općina Jelenje provodi savjetovanje sa zainteresiranom javnošću o Nacrtu prijedloga Odluke o stipendiranju učenika srednih škola i studenata.

OBRAZLOŽENJE

Općina Jelenje kontinuirano ulaže u obrazovanje djece i mladih prepoznajući da su znanje, izvrsnost i stručnost jedan od temeljnih preduvjeta razvoja lokalne zajednice. Sustav stipendiranja predstavlja važnu mjeru kojom Općina pruža financijsku potporu učenicima i studentima, potiče izvrsnost te doprinosi stvaranju uvjeta za njihov osobni i profesionalni razvoj.

Predloženom Odlukom uređuju se uvjeti i kriteriji za stjecanje prava na dodjelu stipendija, postupak dodjele stipendija te prava i obveze korisnika, uz prilagodbu potrebama učenika, studenata i tržišta rada.

Najvažnije novine u odnosu na važeću Odluku su:

1. Uvođenje stipendija za deficitarna zanimanja (članak 7.)

Po prvi puta uvodi se posebna kategorija stipendija namijenjena učenicima koji se obrazuju za deficitarna zanimanja prema podacima Hrvatskog zavoda za zapošljavanje za područje Primorsko-goranske županije. Ovom mjerom Općina želi potaknuti upis obrazovnih programa za zanimanja za kojima postoji povećana potreba na tržištu rada te pridonijeti razvoju gospodarstva i lokalne zajednice.

2. Povećanje dobne granice za studente (članak 8.)

Dobna granica za ostvarivanje prava na studentsku stipendiju povećava se s 24 na 25 godina, čime se sustav stipendiranja prilagođava stvarnim okolnostima studiranja i omogućuje većem broju studenata ostvarivanje prava na stipendiju.

3. Izmjena uvjeta prebivališta (članak 5.)

Potrebno razdoblje prebivališta na području Općine Jelenje kao uvjet za ostvarivanje prava na stipendiju smanjuje se s dosadašnje tri godine na jednu godinu, čime se omogućuje većem broju mladih uključivanje u sustav stipendiranja uz zadržavanje njihove povezanosti s lokalnom zajednicom.

4. Postupak dodjele stipendija (članci 14. – 22.)

Odlukom se dodatno uređuje postupak dodjele stipendija. Kao novine uvode se mogućnost dopune dokumentacije tijekom postupka (članak 17.), utvrđuje se sastav i rad Povjerenstva za dodjelu stipendija (članak 17.), propisuje se dostava pisane obavijesti podnositeljima prijava koji ne ispunjavaju uvjete ili nisu podnijeli potpunu i pravodobnu prijavu (članak 19.) te mogućnost preraspodjele broja stipendija između pojedinih kategorija korisnika kada dio planiranih stipendija ostane nepodijeljen (članak 20.). Nadalje, uvodi se obveza stipendista da, po potrebi i na zahtjev Općine Jelenje, daju svoj doprinos lokalnoj zajednici u trajanju od 10 sati godišnje, sukladno potrebama utvrđenim u Odjelu (članak 22.).

Navedene izmjene pridonose učinkovitijoj i transparentnijoj provedbi postupka dodjele stipendija te omogućuju učinkovitije korištenje planiranih proračunskih sredstava.

Predloženom Odlukom zadržava se dosadašnje opredjeljenje Općine Jelenje za poticanje izvrsnosti učenika i studenata. I nadalje se stipendije dodjeljuju na temelju jasno utvrđenih kriterija koji vrednuju školski i akademski uspjeh te druga postignuća kandidata, poput sudjelovanja na natjecanjima i smotrama, stručnim i znanstvenim projektima te osvojenih nagrada.

Ujedno se zadržavaju odredbe kojima se uređuju način objave javnog natječaja, postupak bodovanja i utvrđivanja rang-lista te prava i obveze korisnika stipendija, uz pojedina usklađenja i dorade radi jednostavnije, transparentnije i učinkovitije provedbe Odluke.

Savjetovanje sa zainteresiranom javnošću provodi se radi upoznavanja javnosti s predloženim rješenjima te prikupljanja mišljenja, prijedloga i primjedbi u svrhu eventualnog dodatnog unaprjeđenja teksta Pravilnika prije njegova upućivanja u proceduru donošenja
